**МОНГОЛ УЛСЫН ХУУЛЬ**

2019 оны … дугаар Улаанбаатар

сарын …-ны өдөр хот

**АШИГТ МАЛТМАЛЫН ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Ашигт малтмалын тухай хуулийн 39 дүгээр зүйлийн 39.1.4.2 дахь заалтын “гүний” гэснийг “газрын доорх” гэж өөрчилсүгэй.

**2 дугаар зүйл.** Энэ хуулийг 20... оны ... дүгээр сарын ...-ны өдрөөс эхлэн дагаж мөрдөнө.

Гарын үсэг

**МОНГОЛ УЛСЫН ХУУЛЬ**

2019 оны … дугаар Улаанбаатар

сарын …-ны өдөр хот

**ЭРҮҮГИЙН ХУУЛЬД НЭМЭЛТ**

**ОРУУЛАХ ТУХАЙ**

**1 дүгээр зүйл**. Эрүүгийн хуулийн 24 дүгээр бүлэгт доор дурдсан агуулгатай 24.10 дахь зүйл нэмсүгэй:

**“24.10 дугаар зүйл:**

**24.10 дугаар зүйл.Усны нөөцөд хохирол учруулах**

1.Ус ашиглалт, хэрэглээг тоолууржуулахтай холбогдсон журам зөрчсөн, бусад санаатай эсхүл болгоомжгүй үйлдэл, эс үйлдэхүйн улмаас усны нөөцийг хомсдуулсан эсхүл хомсдож болзошгүй нөхцөл байдал бий болгосон бол хоёр жилээс найман жил хүртэл хугацаагаар хорих ял шийтгэнэ.

2.Энэ гэмт хэргийг хуулийн этгээдийн нэрийн өмнөөс, хуулийн этгээдийн ашиг сонирхлын төлөө үйлдсэн бол хуулийн этгээдийг нэг зуун хорин мянган нэгжээс дөрвөн зуун мянган нэгжтэй тэнцэх хэмжээний төгрөгөөр торгох ял шийтгэнэ.”

**2 дугаар зүйл**.Энэ хуулийг 20... оны ... дүгээр сарын ...-ны өдрөөс эхлэн дагаж мөрдөнө.

Гарын үсэг

**МОНГОЛ УЛСЫН ХУУЛЬ**

2019 оны … дугаар Улаанбаатар

сарын …-ны өдөр хот

**УСНЫ ТУХАЙ ХУУЛЬД НЭМЭЛТ ОРУУЛАХ ТУХАЙ**

**ХУУЛИЙГ ДАГАЖ МӨРДӨХ ЖУРМЫН ТУХАЙ**

**1 дүгээр зүйл.**20... оны … дугаар сарын …-ны өдрөөс эхлэн газрын доорх цэнгэг усны ордыг уул уурхай болон үйлдвэрлэлийн зориулалтаар ус ашиглах гэрээг шинээр байгуулахгүй, сунгахгүй болно.

**2 дугаар зүйл.**20... оны … дугаар сарын …-ны өдрөөс эхлэн усны сав газар бүрээр гадаргын болон газрын доорх уснаас ашиглах боломжит нөөцийн дээд хязгаарыг ус ашиглах эрхийн эрэмбийг баримтлан тогтооно.

**3 дугаар зүйл.**Энэ хуулийг 20... оны … дугаар сарын …-ны өдрөөс эхлэн дагаж мөрдөнө.

Гарын үсэг